นางาเรยามะ

**นางาเรยามะ** () เป็นนครที่ตั้งอยู่ทางตะวันตกเฉียงเหนือของจังหวัดชิบะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 213,281 คน มีความหนาแน่นของประชากร 6,039 คนต่อตารางกิโลเมตร

## ภูมิศาสตร์
นครนางาเรยามะตั้งอยู่ในมุมทางทิศตะวันตกเฉียงเหนือของจังหวัดชิบะ มีแม่น้ำเอโดะอยู่ทางทิศตะวันตก ห่างจากนครชิบะ ซึ่งเป็นเมืองหลวงของจังหวัดชิบะ ไปประมาณ 30 กิโลเมตร และห่างจากใจกลางกรุงโตเกียว 20–30 กิโลเมตร พื้นที่ของเมืองมีลักษณะยาวจากเหนือจรดใต้ และพื้นที่ตอนกลางและตอนเหนือของเมืองเป็นส่วนหนึ่งของที่ราบสูงชิโมซะ โดยพื้นที่เกือบทั้งหมดเป็นที่อยู่อาศัยและพื้นที่เกษตรกรรม มีแม่น้ำเอโดะไหลจากเหนือจรดใต้ตามแนวอาณาเขตด้านตะวันตกของเมือง ซึ่งอยู่ติดกับจังหวัดไซตามะ นอกจากนี้ ยังมีคลองโทเนะที่ไหลผ่านส่วนเหนือของเมืองอีกด้วย

### เทศบาลข้างเคียง
* จังหวัดชิบะ
** นครคาชิวะ
** นครมัตสึโดะ
** นครโนดะ
* จังหวัดไซตามะ
** นครมิซาโตะ
** นครโยชิกาวะ

### ภูมิอากาศ
นครนางาเรยามะมีภูมิอากาศแบบอบอุ่นชื้นกึ่งเขตร้อน (เคิพเพิน *Cfa*) ลักษณะเด่นคือมีฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในนางาเรยามะอยู่ที่ 14.8&nbsp;°C ปริมาณน้ำฝนเฉลี่ยทั้งปีอยู่ที่ 1,370&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.6&nbsp;°C และต่ำสุดในเดือนมกราคมอยู่ที่ประมาณ 4.0&nbsp;°C

## สถิติประชากร
ตามข้อมูลสำมะโนประชากรของญี่ปุ่น จำนวนประชากรของนางาเรยามะเติบโตอย่างรวดเร็วตั้งแต่คริสต์ทศวรรษ 1950 จนถึงปัจจุบัน ในขณะที่ประชากรโดยรวมของญี่ปุ่นถึงจุดสูงสุดในช่วงต้นคริสต์ศตวรรษที่ 21 การเติบโตอย่างต่อเนื่องของจำนวนประชากรในนางาเรยามะนั้นเกิดจากนโยบายของเมืองมาตั้งแต่ ค.ศ. 2003 ที่ลงทุนอย่างหนักในด้านศูนย์ดูแลเด็ก รวมถึงบริการขนส่งสาธารณะที่สถานีรถไฟนางาเรยามะ-เซ็นทรัลพาร์ก ซึ่งผู้ปกครองสามารถส่งลูก ๆ ของตนระหว่างเดินทางไปทำงานได้ จากนั้นจึงให้เด็ก ๆ นั่งรถบัสไปศูนย์ดูแลเด็ก มีการจัดให้ผู้สูงอายุในชุมชนท้องถิ่นช่วยดูแลเด็ก ๆ ผู้ปกครองหลายคนกล่าวว่าบริการขนส่งสาธารณะนี้เป็นหนึ่งในเหตุผลสำคัญที่ทำให้พวกเขาย้ายมาที่นางาเรยามะ มีงานกิจกรรมในท้องถิ่นและพื้นที่ชุมชนมากมายที่เด็ก ๆ และผู้สูงอายุจะได้พบปะกัน นอกจากนี้ยังมีค่ายฤดูร้อนที่เด็ก ๆ สามารถเข้าร่วมได้ในขณะที่ผู้ปกครองทำงานในช่วงวันหยุด แนวทางที่เป็นมิตรกับครอบครัวดังกล่าวนี้ถือว่าเป็นการดึงดูดผู้ปกครองวัยหนุ่มสาวที่ทำงานในโตเกียวให้มาที่นางาเรยามะมากขึ้น

## ประวัติศาสตร์
ในยุคเอโดะ นางาเรยามะเคยเป็นท่าเรือริมแม่น้ำเอโดงาวะและมีชื่อเสียงในเรื่องการผลิต*[[มิริง]]* ซึ่งเป็น*[[สาเก (สุรา)|สาเก]]*ที่มีรสหวานสำหรับปรุงอาหาร หลังจากการปฏิรูปเมจิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเมืองนางาเรยามะขึ้นภายในอำเภออิมบะ จังหวัดชิบะ เมืองนางาเรยามะได้รวมเข้ากับเมืองเอโดงาวะที่อยู่ใกล้เคียงวันที่ 1 มกราคม ค.ศ. 1952 และเมืองนางาเรยามะได้รับการยกฐานะเป็นนครเมื่อวันที่ 1 มกราคม ค.ศ. 1967

## การเมืองการปกครอง
thumb|ศาลาว่าการนครนางาเรยามะ

นครนางาเรยามะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 28 คน ในแง่ของการเมืองระดับจังหวัด นครนางาเรยามะเป็นเขตเลือกตั้งที่ให้สมาชิกสภาจังหวัดชิบะจำนวน 2 คน และในแง่ของการเมืองระดับชาติ นครนางาเรยามะเป็นส่วนหนึ่งของเขตเลือกตั้งที่ 7 จังหวัดชิบะ ในการเลือกตั้งสมาชิกสภาผู้แทนราษฎร ซึ่งเป็นสภาล่างในรัฐสภาญี่ปุ่น

## เศรษฐกิจ
นครนางาเรยามะเป็นศูนย์กลางการค้าของพื้นที่โดยรอบและเป็นเมืองที่ผู้คนใช้สัญจรไปมาระหว่างชิบะและโตเกียว อัตราการเดินทางไปยังใจกลางโตเกียวอยู่ที่ 33.5% และไปยังนครคาชิวะอยู่ที่ 12.5%

## การศึกษา
### มหาวิทยาลัย
* วิทยาลัยเอโดงาวะ
* มหาวิทยาลัยเอโดงาวะ
* มหาวิทยาลัยโทโยงากูเอ็ง

### โรงเรียน
นครนางาเรยามะมีโรงเรียนประถมศึกษา 17 แห่ง โรงเรียนมัธยมศึกษาตอนต้น 9 แห่งที่ดำเนินการโดยเทศบาลนครนางาเรยามะ และมีโรงเรียนมัธยมศึกษาตอนปลาย 4 แห่งที่ดำเนินการโดยคณะกรรมการการศึกษาจังหวัดชิบะ มีโรงเรียนประถมศึกษาเอกชน 1 แห่ง นอกจากนี้ ทางจังหวัดยังเปิดโรงเรียนการศึกษาพิเศษสำหรับผู้พิการอีก 1 แห่งในนครนางาเรยามะ

## การขนส่ง
### รถไฟ
* 20px รีวเต็ตสึ: สายนางาเรยามะ
** สถานี:  –  – 
* 36px รถไฟโทบุ: สายโทบุเออร์บันพาร์ก
** สถานี:  –  – 
* 20px บริษัทรถไฟญี่ปุ่นตะวันออก (JR East): สายมูซาชิโนะ
** สถานี: 
* 18px บริษัทรถไฟระหว่างเมืองมหานคร (Metropolitan Intercity Railway Company): สึกูบะเอ็กซเพรส
** สถานี:  –  – 

### ทางหลวง
* 
* 

## เมืองพี่น้องและเมืองแฝด
นครนางาเรยามะเป็นเมืองแฝดกับ
* นครโซมะ จังหวัดฟูกูชิมะ ตั้งแต่ ค.ศ. 1977
* เมืองชินาโนะ จังหวัดนางาโนะ ตั้งแต่ ค.ศ. 1997
* เมืองโนโตะ จังหวัดอิชิกาวะ ตั้งแต่ ค.ศ. 2012
* นครคิตากามิ จังหวัดอิวาเตะ ตั้งแต่ ค.ศ. 2020

## บุคคลที่มีชื่อเสียง
* ฮิเดกาซุ โอตานิ - นักฟุตบอลอาชีพ
* ยูกิโกะ ซูมิโยชิ - นักวาดมังงะ

## ในเรื่องแต่ง
เมืองนางาเรกาวะในอนิเมะเรื่อง*[[Locodol|โลโคดอล]]* (Locodol) อิงมาจากเมืองนางาเรยามะ โดยหลังจากที่อนิเมะออกฉาย ตัวละครต่าง ๆ ในเรื่องได้กลายมาเป็นทูตการท่องเที่ยวประจำเมืองนี้อย่างเป็นทางการ

## อ้างอิง

## แหล่งข้อมูลอื่น

* เว็บไซต์ทางการ 


หมวดหมู่:นครในจังหวัดชิบะ